Նախագիծ

ՀՈՒՇԱԳԻՐ

**Եվրասիական տնտեսական հանձնաժողովի եւ   
Գերմանիայի գյուղատնտեսական տեխնիկա արտադրողների ասոցիացիայի միջեւ համագործակցության մասին**

Եվրասիական տնտեսական հանձնաժողովը եւ Գերմանիայի գյուղատնտեսական տեխնիկա արտադրողների ասոցիացիան, այսուհետ՝ Կողմեր,

ղեկավարվելով Եվրասիական միջկառավարական խորհրդի 2015 թվականի սեպտեմբերի 8-ի թիվ 9 որոշմամբ հաստատված՝ Եվրասիական տնտեսական միության շրջանակներում արդյունաբերական համագործակցության հիմնական ուղղությունների 4.6-րդ ենթակետով,

ընդունելով Կողմերի՝ գյուղատնտեսության նպատակներով մեքենաների եւ սարքավորումների արտադրության զարգացման ոլորտում համագործակցելու ձգտումը՝

նշելով Եվրասիական տնտեսական միության անդամ պետություններում (այսուհետ՝ անդամ պետություններ) գյուղատնտեսական նպատակներով մեքենաների եւ սարքավորումների արտադրությունը զարգացնելու համար ներուժի առկայությունը՝

հաշվի առնելով Կողմերի փոխադարձ շահագրգռվածությունը՝ անդամ պետությունների եւ օտարերկրյա պետությունների՝ գյուղատնտեսական նպատակներով մեքենաներ ու սարքավորումներ արտադրողների միջեւ առեւտրատնտեսական եւ գիտատեխնիկական համագործակցության արգելքների վերացման առնչությամբ՝

հիմնվելով փոխադարձ հարգանքի, թափանցիկության եւ բարեխղճության վրա,

անդամ պետությունների տարածքներում գյուղատնտեսական նպատակներով մեքենաների եւ սարքավորումների արտադրություն կազմակերպելու համար պայմաններ ստեղծելու, ինչպես նաեւ անդամ պետությունների միջպետական եւ ազգային ստանդարտները՝ գյուղատնտեսական նպատակներով մեքենաների ու սարքավորումների զարգացման ոլորտում միջազգային ստանդարտների հետ հետագա ներդաշնակեցմանը նպաստելու նպատակներով

համաձայնեցին հետեւյալի մասին՝

1. Սույն հուշագրի իրականացման շրջանակներում Կողմերը մտադիր են իրականացնել համագործակցություն՝

նորմատիվ եւ տեխնիկական փաստաթղթավորման, ինչպես նաեւ գյուղատնտեսական նպատակներով մեքենաների եւ սարքավորումների զարգացման ոլորտում փոխադարձ հետաքրքրություն ներկայացնող տեղեկության փոխանակման միջոցով,

մեկ Կողմի ներկայացուցիչների՝ մյուս Կողմի կողմից կազմակերպվող միջոցառումներին մասնակցության միջոցով.

գյուղատնտեսական նպատակներով մեքենաների եւ սարքավորումների նկատմամբ պահանջների հաստատման ոլորտին առնչվող փորձի փոխանակման միջոցով,

գյուղատնտեսական նպատակներով մեքենաների եւ սարքավորումների զարգացման ոլորտում փոխադարձ հետաքրքրություն ներկայացնող հարցերով համատեղ հանդիպումների, խորհրդակցությունների, գիտագործնական սեմինարների եւ համաժողովների անցկացման միջոցով:

2. Սույն հուշագրի իրականացման շրջանակներում Կողմերից յուրաքանչյուրը սահմանում է Կողմերի փոխգործակցության համակարգման համար պատասխանատու անձին եւ տեղեկացնում մյուս Կողմին այդ մասին:

3. Սույն հուշագրի իրականացման շրջանակներում Կողմերի կողմից ստացված տեղեկությունը կարող է փոխանցվել երրորդ անձանց միայն այն ներկայացնող Կողմի կողմից գրավոր համաձայնության առկայության դեպքում։

4. Սույն հուշագիրը միջազգային պայմանագիր չէ եւ Կողմերից ոչ մեկի համար ոչ մի իրավական եւ ֆինանսական պարտավորության չի հանգեցնում:

5. Սույն հուշագիրը կիրառվում է դրա ստորագրման օրվանից։

6. Սույն հուշագրում Կողմերի փոխադարձ համաձայնությամբ կարող են կատարվել փոփոխություններ՝ համապատասխան արձանագրություն ստորագրելու միջոցով։

7. Կողմերից յուրաքանչյուրն իրավունք ունի դադարեցնելու սույն հուշագրի կիրառումը՝ մյուս Կողմին համապատասխան գրավոր ծանուցում ուղարկելու միջոցով։ Սույն հուշագրի կիրառումը դադարեցվում է մյուս Կողմի կողմից այդպիսի ծանուցում ստանալու օրվանից։

Ստորագրված է Մոսկվա քաղաքում, 2016 թվականի \_\_\_\_\_\_\_\_\_\_\_ «\_\_\_\_\_\_»-ին, երկու օրինակից՝ ռուսերենով։

|  |  |
| --- | --- |
| Եվրասիական տնտեսական հանձնաժողովի կողմից՝ | Գերմանիայի գյուղատնտեսական տեխնիկա արտադրողների ասոցիացիայի կողմից |